भारत सरकार

मानव संसाधन विकास मंत्रालय

उच्चतर शिक्षा विभाग

**राज्‍य सभा**

अतारांकित प्रश्‍न संख्‍या : 697

उत्‍तर देने की तारीख : 27 जुलाई, 2015

**महाविद्यालयों और विश्वविद्यालयों की स्थापना**

**697. श्री आयनुर मंजूनाथाः**

क्या मानव संसाधन विकास मंत्री यह बताने की कृपा करेंगे किः

(क) पिछले तीन वर्षों में और चालू वर्ष में स्थापित किए गए महाविद्यालयों, विश्वविद्यालयों और शैक्षिक संस्थाओं की राज्य-वार/संघ राज्य क्षेत्र-वार और संस्थान-वार संख्या कितनी है;

(ख) इन संस्थानों पर राज्य-वार/संघ राज्य क्षेत्र-वार कितनी राशि खर्च की गई;

(ग) क्या सरकार ने नए उच्चतर शैक्षिक संस्थानों को स्थापित करने का कोई निर्णय लिया है;

(घ) यदि हां, तो इन संस्थानों को स्थापित करने के लिए स्थानों, बजट प्रावधान तथा निर्धारित निबंधन और शर्तों का राज्य-वार/संघ राज्य-क्षेत्रवार ब्यौरा क्या है; और

(ङ) इस प्रयोजन के लिये आवंटित/प्रयुक्त निधि का ब्यौरा क्या है तथा उपर्युक्त संस्थानों को

कार्यशील बनाये जाने की संभावित समय-सीमा क्या है?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) और (ख): यूजीसी द्वारा प्रदान की गई जानकारी और यूजीसी की वर्ष 2013-14 की वार्षिक रिपोर्ट के अनुसार, देश में पिछले तीन प्रत्येक वर्षों के दौरान स्थापित विश्वविद्यालय और कॉलेजों, राज्यों/संघ राज्यक्षेत्र वार संख्या की सूची संलग्नक में दी गई है। राज्य विश्वविद्यालय और कॉलेज क्रमशः राज्य विधानमंडलों और राज्य सरकारों द्वारा स्थापित किए गए हैं। इस अवधि के दौरान, स्थापित दो केन्द्रीय विश्वविद्यालयों में से, यह मंत्रालय केवल महात्मा गांधी केन्द्रीय विश्वविद्यालय का ही प्रशासनिक मंत्रालय है। इसके अतिरिक्त यूजीसी ने यह भी सूचित किया है कि इस विश्वविद्यालय को अभी तक कोई अनुदान जारी नहीं किया गया है क्योंकि इसे अभी कार्य प्रारंभ करना है।

(ग) से (ड.): विश्वविद्यालय या तो संसद के अधिनियम या राज्य के विधानमंडल द्वारा स्थापित किए जाते हैं। नए केन्द्रीय विश्वविद्यालयों और केन्द्रीय रूप से निधिबद्ध तकनीक संस्थाओं को स्थापित करने के लिए स्थान, बजट प्रावधान और अन्य निबंधन एवं शर्तों का ब्यौरा निम्नानुसार हैः-

बजट घोषणा 2014-15 एवं 2015-16 में 6 नए भारतीय प्रौद्योगिकी संस्थानों को तिरूपति (आंध प्रदेश), पालककाड़ (केरल), छत्तीसगढ़, गोवा, जम्मू और कर्नाटक में स्थापित करने की घोषणा की गई हैं। भारतीय खनन स्कूल (धनबाद) को आईआईटी में बदलने की घोषणा भी बजट घोषणा 2015-16 में की गई। आईआईटी तिरूपति के मामले में मरलापक्का गांव, यरपेडु (मण्डल), चितूर जिला (तिरूपति के समीप) में स्थायी परिसर और चंदलवाड़ा में वेंकट सुवैया इंजीनियरिंग कॉलेज, रेनीकुंटा रोड, तिरूपति का अस्थायी परिसर मंजूर किए गए हैं। आईआईटी पलक्कड़ (केरल) के संबंध में पलक्कड़ जिले में पुडुसेरी पश्चिम में एक स्थायी परिसर तथा गांव कोसीपाड़ा, पालकाड़ जिले में अहिल्या एकीकृत परिसर में अस्थाई परिसर को भी अनुमोदित कर दिया गया है। शेष चार आईआईटी के लिए स्थान अभी मंजूर किए जाने है।

इसके अतिरिक्त, केन्द्रीय मंत्रिमंडल ने इस वर्ष अमृतसर (पंजाब), बोधगया (बिहार), नागपुर (महाराष्ट्र), सम्बलपुर (ओड़िशा), सिरमौर (हिमाचल प्रदेश), विशाखापट्टनम (आंध्र प्रदेश) में 6 नए भारतीय प्रबंध संस्थानों की उनके अस्थाई परिसरों में स्थापना और संचालन को अनुमोदित कर दिया है। इन नए आईआईएम के शैक्षिक सत्र वर्तमान वर्ष (2015-16) से ही प्रारंभ हो गए हैं। प्रत्येक मेंटर संस्थाओं को अपने अस्थाई परिसरों से वर्तमान वर्ष 2015-16 से नए संस्थाओं को कार्यात्मक बनाने के लिए 10 करोड़ रूपये की निधि पहले ही जारी कर दी गई है।

आंध्र प्रदेश पुनर्गठन अधिनियम 2014 के अनुसार में आंध्र प्रदेश में नया राष्ट्रीय प्रौद्योगिकी संस्थान स्थापित करने का निर्णय भी लिया गया है। नए एनआईटी को स्थापित करने के लिए 235 करोड़ रूपये की राशि का अनुमान है।

नए केन्द्रीय विश्वविद्यालय की स्थापना हेतु निर्णय के संबंध में, आंध्र प्रदेश पुनर्गठन अधिनियम 2014 में आंध्र प्रदेश और तेलंगाना प्रत्येक में एक-एक जनजातीय विश्वविद्यालय और आंध्र प्रदेश में एक केन्द्रीय विश्वविद्यालय स्थापित करने की व्यवस्था है।

राज्य सरकारें, राज्य कॉलेजों और राज्य विश्वविद्यालयों को स्थापित करने के लिए मुख्य रूप से उत्तरदायी होती है। यूजीसी केवल उन्हीं संस्थाओं को अनुदान देता है जिन्हें यूजीसी अधिनियम 1956 की धारा 12(ख) के तहत अनुदान प्राप्त करने के लिए पात्र घोषित किया गया है। तथापि केन्द्र सरकार ने चिन्हित प्रत्येक 374 शैक्षिक रूप से पिछड़े जिलों में मॉडल डिग्री कॉलेजों की एक केन्द्रीय प्रायोजित योजना अनुमोदित कर दी है। अब यह केन्द्रीय प्रायोजित योजना, राष्ट्रीय उच्चतर शिक्षा अभियान (रूसा) की नई केन्द्रीय प्रायोजित योजना में जोड़ दी गई है। रूसा अन्य घटकों के साथ-साथ नए व्यवसायिक कॉलेजों को स्थापित करने में भी सहायता करता है। आज की तारीख तक, 110 नए मॉडल डिग्री कॉलेजों और 5 व्यवसायिक कॉलेजों को 198.56 करोड़ रूपये जारी कर दिए गए हैं।

\*\*\*\*\*

संलग्नक

**महाविद्यालयों और विश्वविद्यालयों की स्थापना के संबंध में श्री आयनुर मंजूनाथा द्वारा दिनांक 27.07.2015 को पूछे जाने वाले राज्य सभा अतारांकित प्रश्न संख्या 697 के भाग (क) के उत्तर में संदर्भित विवरण।**

देश में, पिछले 3 वर्षों के दौरान स्थापित विश्वविद्यालय निम्नानुसार है:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| क्र. सं. | राज्य | केन्द्रीय विश्वविद्यालय | | | राज्य विश्वविद्यालय | | | निजी विश्वविद्यालय | | |
| 2012 | 2013 | 2014 | 2012 | 2013 | 2014 | 2012 | 2013 | 2014 |
| 1. | आंध्र प्रदेश | - | - |  | - |  |  | - |  |  |
| 2. | अरूणाचल प्रदेश | - | - |  |  |  |  | 03 | 02 | 02 |
| 3. | असम | - | - |  | 01 | 01 |  | 01 | 01 |  |
| 4. | बिहार | - | - | 01 |  |  |  |  |  |  |
| 5. | छत्तीसगढ़ | - | - |  | - |  |  | 01 |  | 02 |
| 6. | गुजरात | - | - |  | - |  |  | 01 | 03 | 02 |
| 7. | हरियाणा | - | - |  | - | 01 | 03 | 03 | 05 | 03 |
| 8. | हिमाचल प्रदेश | - | - |  | - |  |  | 03 | 01 |  |
| 9. | झारखंड | - | - |  |  |  |  | 02 |  |  |
| 10. | कर्नाटक | - | - |  | - |  |  | - | 06 | 02 |
| 11. | केरल |  | - |  |  | 01 |  |  |  |  |
| 12. | मध्य प्रदेश | - | - |  | - |  |  | - | 02 | 01 |
| 13. | महाराष्ट्र |  | - |  |  |  |  |  |  | 02 |
| 14. | मेघालय | - | - |  | - |  |  | - |  |  |
| 15. | ओडिशा | - | - |  | - |  |  | - | 01 |  |
| 16. | पंजाब | - | - |  | - |  |  | 02 | 02 | 02 |
| 17. | राजस्थान | - | - |  | 06 |  |  | 07 | 03 | 03 |
| 18. | सिक्किम |  | - |  |  |  |  |  |  | 01 |
| 19. | तमिलनाडु | - | - |  | 02 | 01 |  | - |  |  |
| 20. | तेलंगाना | - | - |  |  |  | 02 |  |  |  |
| 21. | उत्तराखंड | - |  |  |  |  |  |  | 04 |  |
| 22. | उत्तर प्रदेश | - | 01 |  | - | 01 |  | 03 | 01 | 02 |
| 23. | पश्चिम बंगाल | - | - |  | 02 | 01 |  | 01 |  | 02 |
| 24. | राष्ट्रीय राजधानी क्षेत्र दिल्ली | - | - |  | - | 01 |  | - |  |  |
|  | कुल | शून्य | **01** | **01** | **11** | **07** | **05** | **27** | **31** | **24** |

2011-12, 2012-13, 2013-14 के दौरान स्थापित कॉलेजों की राज्य/संघ राज्यक्षेत्र-वार संख्या

|  |  |  |  |  |
| --- | --- | --- | --- | --- |
| क्र. सं. | राज्य/संघ राज्यक्षेत्र | वर्ष | | |
|  |  | **2011-12** | **2012-13** | **2013-14** |
| 1. | आंध्र प्रदेश | 484 | 331 | 26 |
| 2. | अरुणाचल प्रदेश | 1 | 0 | 9 |
| 3. | असम | 0 | 64 | 0 |
| 4. | बिहार | 53 | 0 | 0 |
| 5. | छत्तीसगढ़ | 40 | 15 | 0 |
| 6. | गोवा | 6 | 0 | 6 |
| 7. | गुजरात | 13 | 171 | 40 |
| 8. | हरियाणा | 74 | 16 | 74 |
| 9. | हिमाचल प्रदेश | 4 | 1 | 51 |
| 10. | जम्मू और कश्मीर | 0 | 48 | 17 |
| 11. | झारखंड | 0 | 8 | 40 |
| 12. | कर्नाटक | 292 | 84 | 220 |
| 13. | केरल | 0 | 187 | 9 |
| 14. | मध्य प्रदेश | 128 | 42 | 888 |
| 15. | महाराष्ट्र | 205 | 26 | 464 |
| 16. | मणिपुर | 4 | 5 | 4 |
| 17. | मेघालय | 5 | 0 | 0 |
| 18. | मिजोरम | 0 | 0 | 1 |
| 19. | नागालैंड | 3 | 2 | 0 |
| 20. | ओडिशा | 17 | 17 | 0 |
| 21. | पंजाब | 126 | 26 | 0 |
| 22. | राजस्थान | 341 | 38 | 0 |
| 23. | सिक्किम | 0 | 0 | 24 |
| 24. | तमिलनाडु | 143 | 195 | 155 |
| 25. | त्रिपुरा | 1 | 7 | 0 |
| 26. | उत्तर प्रदेश | 581 | 347 | 307 |
| 27. | उत्तराखंड | 53 | 0 | 11 |
| 28. | पश्चिम बंगाल | 7 | 46 | 115 |
| 29. | अंडमान एवं निकोबार द्वीप समूह | 0 | 0 | 1 |
| 30. | चंडीगढ़ | 2 | 0 | 0 |
| 31. | दादर एवं नागर हवेली | 0 | 0 | 0 |
| 32. | दमन और दीव | 0 | 0 | 0 |
| 33. | दिल्ली | 0 | 0 | 4 |
| 34. | लक्षद्वीप | 0 | 0 | 0 |
| 35. | पुडुचेरी | 0 | 0 | 1 |

\*\*\*\*\*\*\*\*\*\*